Ванга била психично болна?  
Баба Ванга не е пророк на бъдещето, а най-обикновен психично болен човек, когото Държавна сигурност е използвала, скандално твърди изследване на руското издание „Комсомолская правда”.Ванга е известна със своите предсказания, но тя си е служела с метафорични изрази. Нито едно от пророчествата й не е точно – с конкретни описания или дати. Това дава голямо поле на въображението и по-късно хората могат да преправят думите според фактите, твърди вестникът.Смятам, че Ванга е била душевно болна, казва писателят и историк Юрий Варбевски. Пророчицата е казвала, че чува гласове, което е основен признак за психично заболяване.С това се съгласява и психиатърът, доктор на медицинските науки Борис Положий.Не са един и двама психически неуравновесените хора, които също правят предсказания. Случва се и техните гадания да се сбъднат, като думите се наместят спрямо фактите.Хора като Ванга служат на обществото, когато то изпитва несигурност, а тези, които са я покровителствали, са имали интерес феноменът да се разпространява.Положий допълва, че в практиката си се е срещал с много подобни екстрасенси, които също чували гласове и имали зрителни халюцинации, но след това се оказвало, че това няма нищо общо с ясновидските дарби.В един от психологическите експерименти на Юрий Горни от 90-те години на миналия век се казва, че Ванга е служела за целите на спецслужбите.За страната е било престижно да има пророчица, при която да се стичат тълпи туристи и знаменитости от цял свят, включително политици. Спецслужбите са имали собствен интерес към тези гости и за тях в местните хотели и таксита са събирали информация. Най-главното е, че са използвани архивите на спецслужбите. Оттам идва информираността на Ванга, пише в своя доклад Горни.Той се фокусира върху едно предсказание, което Ванга прави за Тодор Живков, казвайки му, че част от неговите приятели ще бъдат убити. Имената на тези хора са били открити в архивите на българските спецслужби.Политическите прогнози на Ванга най-вероятно са подготвени от чекисти, а Държавна сигурност ги доукрасявала, твърди Горни.